**Gaver i tjenesten på 1-2-3**

Artikkel | Sist oppdatert: 17.04.2015 | [Kommunal- og moderniseringsdepartementet](https://www.regjeringen.no/no/dep/kmd/id504/)

Dette er en kort veiledning til deg som statsansatt om hvilke gaver, andre goder eller oppmerksomhet du kan motta i tjenesten.

**Er dette gaver eller andre fordeler jeg kan ta imot?**

|  |
| --- |
| **Ja** |
| * Gaver til virksomheten ved store anledninger * Såkalte ”profilgaver” av ubetydelig verdi * Gaver eller gavekort av liten verdi; blomster eller en rimelig flaske vin i forbindelse med et foredrag eller lignende |
| **Må vurderes nøye** |
| * Gaver som ”takk for hjelpen” * Personlige gaver ved jubi­léer, runde år og andre anledninger * Konkurranser med premier, som kan betraktes som gave * Opparbeidelse av bonuser m.m. |

|  |
| --- |
| **Nei** |
| * Gaver som tilbys i en til­buds-/forhandlings­situasjon * Penger eller annet som lett kan innløses i penger * Gaver, arbeid eller mate­rialer levert i mottakers private hjem * Gaver som det knyttes betingelser til |

**Er dette andre goder jeg kan takke ja til?**

|  |
| --- |
| **Ja** |
| * Arbeidslunsjer og -middager * Faglige konferanser, arrangementer hvor deltakerens arbeidsgiver dekker reise- og oppholdsutgifter |
| **Må vurderes nøye** |
| * Faglige arrangementer der reise og opphold betales av arrangør/tilbyder/andre enn egen virksomhet * Dyre måltider * Deltakelse av ledsager * Invitasjoner til private anledninger * Billetter til sports- og kulturarrangementer |

|  |
| --- |
| **Nei** |
| * Kostbare reiser, opphold og arrangementer med lite faglig innhold hvor utgiftene dekkes av andre enn deltakerens egen virksomhet * Bevertning eller arrangementer i et omfang eller av en art som er egnet til å påvirke i en tilbuds- eller forhandlingssituasjon * Seksuelle tjenester |

**Kan jeg ta i mot utgiftsdekning\* fra andre enn egen virksomhet?**

|  |
| --- |
| **Ja** |
| * Moderat innkvartering, for eksempel hvis selskapet har et eget gjestehus eller lignende * Deltakelse på vertskapets egne faglige arrangementer, når egen virksomhet dekker reise- og oppholdsutgifter * Felles transport i minibuss eller lignende over moderate avstander |
| **Må vurderes nøye** |
| * Innkvartering med høy standard * Betalte reiser over lange avstander, dyre billetter * Dekning av utgifter for ledsagere |

|  |
| --- |
| **Nei** |
| * Kontantutbetaling uten avregning og dokumentasjon * Dekning av private utgifter * Dekning av hotellregning ut over normale oppholdsutgifter |

For en mer detaljer beskrivelse av hvilke vurderinger du som statsansatt må gjøre når du mottar en gave m.m, se [Veileder om gaver i tjenesten](https://www.regjeringen.no/no/dokumenter/Veileder-om-gaver-i-tjenesten/id757296/).

\* Utgiftsdekning må likestilles med rene pengegaver og må som en klar hovedregel avslås. De ulike momentene i skjemaet nedenfor kommer derfor bare til vurdering dersom verdien av den tilbudte utgiftsdekningen og sammenhengen den tilbys i er akseptabel.